Vladimir Fortov

Vladimir Jevgenjevitsj Fortov (), født 23. januar 1946 i Noginsk i Sovjetunionen, død 29. november 2020 i Moskva,) var en russisk fysiker som mellom mai 2013 og mars 2017 var ordførende for Det russiske vitenskapsakademi.

Liv og virke 
Vladimir Fortov tok eksamen ved Moskvas institutt for fysikk og teknologi () i 1968 og 1971. Han tok doktorgrad i 1976 ved samme universitet og ble i 1982 utnevnt til professor. Årene 1971 til 1986 virket han også ved Instituttet for den kjemiske fysikks problemer () i Tsjernogolovka ved Moskva. I 1986 ble Fortov ansatt ved Det forente institutt for høye temperaturer () i Moskva. I 1992 ble han direktør for dets institusjon for termodynamikk ved ekstreme tilstander, og i 2007 ble han direktør for hele instituttet.

Årene 1993 til 1997 var Fortov ordførende for Det russiske fond for grunnforskning (). Mellom 1996 og 1998 var han minister for vitenskap og teknikk i Russlands regjering.

Fortov ble fullverdig medlem av Det russiske vitenskapsakademi i 1991. Den 29. mai 2013 ble han valgt til organisasjonens ordførende og gav da uttrykk for intensjonen å virke for minsket byråkrati og bedre samarbeide mellom forskere og andre samfunnsinstitusjoner. Han ble formelt utnevnt til posten som ordførende 8. juli samme år. Mandatperioden som ordførende utløp i mars 2017.

Fortovs forskning har handlet om termodynamikk, sjokkbølger og plasmafysikk med tillempninger innen romfart, elektrisk pulsgenerering og energiproduksjon. I 2013 ble han tildelt utmerkelsen Global Energy Prize for forskning om materialegenskaper ved ekstreme og tidligere uutforskede termodynamiske tilstander, og utvikling av elektriske impulsgeneratorer drevet av kraftige sjokkbølger med tillempninger innen strømbegrensning, simulering av lynnedslag og energiomvandling. Prisen ble delt med den japanske kjemikeren Akira Yoshino.

Utmerkelser 
 Den rissiske føderasjons statspris (1997)
 European Physical Societys Hannes Alfvén-pris (2003)
 Unescos Albert Einstein-medalje (2005)
 Global Energy Prize (2013)
 Fedrelandets fortjenstorden av andre klasse (2016)

Referanser 

Russiske fysikere
Russiske professorer
Personer fra Noginsk rajon
Dødsfall relatert  til covid-19 i Russland